Ο **Ποδοσφαιρικός Αθλητικός Σύλλογος Λαμία 1964** είναι ελληνικό αθλητικό σωματείο το οποίο εδρεύει στη Λαμία. 

Ιδρύθηκε στις 1 Ιουνίου 1964 και δραστηριοποιείται στα αθλήματα του ποδοσφαίρου, του ποδοσφαίρου σάλας και του αγωνιστικού μπριτζ. Το προσωνύμιο της ομάδας είναι «Κυανόλευκοι», λόγω των χρωμάτων του συλλόγου, που είναι το μπλε και το λευκό. 

Η ανδρική ομάδα ποδοσφαίρου του Π.Α.Σ. Λαμία 1964 έχει πολυετή παρουσία στις κατηγορίες της Β΄ Εθνικής και της Γ΄ Εθνικής και είναι η κύρια εκπρόσωπος του Νομού Φθιώτιδας στις εθνικές κατηγορίες της χώρας. Από την αγωνιστική περίοδο 2014–2015, το ανδρικό τμήμα ποδοσφαίρου αγωνίζεται στις επαγγελματικές εθνικές κατηγορίες, με την επίσημη επωνυμία «**Λαμία Π.Α.Ε.**».

Την αγωνιστική περίοδο 2017–2018, αγωνίστηκε για πρώτη φορά στην ιστορία της στο επαγγελματικό πρωτάθλημα της πρώτης εθνικής κατηγορίας, της Super League 1. Η καλύτερη επίδοση της ομάδας, μέχρι σήμερα, στην πρώτη κατηγορία είναι η 7η θέση (2018–2019), ενώ στο Κύπελλο Ελλάδας είναι η συμμετοχή της στα ημιτελικά (1971–1972, 2018–2019 και 2021–2022, 2022–2023).

Από την αγωνιστική περίοδο 2021–2022, Το γυναικείο τμήμα ποδοσφαίρου αγωνίζεται στο πρωτάθλημα της Γ΄ Εθνικής Κατηγορίας, ενώ η ανδρική ομάδα ποδοσφαίρου σάλας στη Futsal League (Β΄ Εθνική Κατηγορία).

Ιστορία
-------

### Α.Σ. Λαμία (1964–2012)

Στις 1 Ιουνίου 1964 ιδρύθηκε ο **Αθλητικός Σύλλογος Λαμία**, όταν τελικά οι εκπρόσωποι των συλλόγων της Φθιώτιδας αποφάσισαν να "χαράξουν" μία κοινή πορεία. Για να φτάσουν στην τελική απόφαση, χρειάστηκε να περάσει πολύς καιρός και ατελείωτες ώρες διαπραγματεύσεων. Η "Βασίλισσα της Φθιώτιδας", όπως αποκαλείται, προέρχεται από τη συγχώνευση του Λαμιακού και της Παλλαμιακής Ένωσης.

Το 1961 η Ε.Π.Ο. αποφάσισε ότι από την επόμενη αγωνιστική περίοδο (1962–63) η Β΄ Εθνική κατηγορία, στην οποία αγωνιζόταν τότε ο Ολυμπιακός Λαμίας, θα απαρτιζόταν από 60 ομάδες χωρισμένες σε τέσσερα γκρουπ και η πρωταθλήτρια από κάθε όμιλο θα έπαιρνε και την άνοδο. Με αυτό ως δεδομένο, με τη λήξη του πρωταθλήματος της περιόδου 1961–62 σε γενική συνέλευση που πραγματοποίησαν τα μέλη του Ολυμπιακού Λαμίας (17/6/1962) αποφάσισαν να προτείνουν στην Παλλαμιακή τη συγχώνευσή τους και τη δημιουργία ενός νέου συλλόγου και ενώ αρχικά η απάντηση των "κιτρινόμαυρων" ήταν καταφατική, η πρότασή τους η νέα ομάδα να ονομαστεί Παλλαμιακή δεν έγινε δεκτή και έτσι ο "γάμος κατέληξε σε διαζύγιο".

Το ναυάγιο των διαπραγματεύσεων με την Παλλαμιακή Ένωση οδήγησε σε νέα γενική συνέλευση τα μέλη του Ολυμπιακού (24/7/1962), όπου αποφασίστηκε η συγχώνευση των "ερυθρολεύκων" με τον Παμφθιωτικό, με την ονομασία Λαμιακός, ο οποίος και εκπροσώπησε τον νομό στη Β΄ Εθνική την περίοδο 1963–64, ωστόσο την ίδια χρονιά, το εισιτήριο για την δεύτερη εθνική κατηγορία πήρε και η Παλλαμιακή ως πρωταθλήτρια της Ε.Π.Σ. Φθιωτιδοφωκίδας, με αποτέλεσμα η Λαμία να εκπροσωπείται από δύο συλλόγους στην κατηγορία. Αυτή λοιπόν ήταν και η κατάλληλη εποχή να δημιουργηθεί ένα σωματείο, το οποίο θα προερχόταν από την ένωση των μεγαλύτερων ομάδων της πόλης.

Στις 27/5/1964 με πρωτοβουλία του τότε δημάρχου της Λαμίας και των ποδοσφαιρικών παραγόντων του νομού πραγματοποιήθηκε γενική συνέλευση, η οποία δεν είχε το προσδοκώμενο αποτέλεσμα, καθώς κατέληξε αρχικά στη δημιουργία δύο νέων συλλόγων του Α.Σ. Λαμία και του Α.Σ. Θερμοπυλών, όμως μία εβδομάδα αργότερα, την 1η Ιουνίου του 1964 αποφασίστηκε όπως ο δεύτερος συγχωνευθεί με τον Α.Σ. Λαμία.

Ο Α.Σ. Λαμία στο γήπεδο Παναθηναϊκού στις 4 Απριλίου 1965, πριν την έναρξη του αγώνα για τη φάση των 32 του κυπέλλου Ελλάδας.   
Όρθιοι από αριστερά: Λαλάκιας, Πανόπουλος, Παπαγεωργίου, Στριφτάρας, Ριζόπουλος, Τσώνος.  
Κάτω: Αργυρίου, Καρανικόλας, Μιχαλόπουλος, Ντάνος, ΜάνοςΑρχείο:Λαμια.jpgΑ.Σ. ΛΑΜΙΑΣ 1974-1975 Όρθιοι: Γιαννέλος, Πίρτσος, Αλ. Παπαγεωργίου, Δρούκας, Σκέντζος, Πέπερας Καθιστοί: Τζανετάκος, Τραχανάς, Λέντας, Κοντέλας, Δρίβας
Ο Α.Σ. Λαμία ξεκίνησε την αγωνιστική του πορεία από την Β΄ Εθνική κατηγορία στην οποία καθιερώθηκε από την περίοδο 1964–65 μέχρι και την περίοδο 1979–80, με εξαίρεση μόνο την αγωνιστική περίοδο 1972–73 που απουσίασε καθώς την προηγούμενη και παρότι είχε καταλάβει την 4η θέση στην Β΄ Εθνική, υποβιβάστηκε για εξωαγωνιστικούς λόγους έχοντας κριθεί ένοχη για απόπειρα δωροδοκίας του ποδοσφαιριστή του Βύζαντα Μεγάρων Δημήτρη Μπάγια. Σε αυτή τη 15ετή παρουσία τους στην Β΄ Εθνική οι "κυανόλευκοι" πλησίασαν περισσότερο την πολυπόθητη άνοδο στην Α΄ Εθνική τις χρονιές 1964–65 και 1967–68, κατά τις οποίες η "βασίλισσα της Φθιώτιδας" κατέλαβε την 3η θέση στην βαθμολογία, ενώ διέγραψε επίσης αξιόλογη πορεία και στον θεσμό του Κυπέλλου Ελλάδος. Την περίοδο 1964–65 απέκλεισε κατά σειρά τον Α.Ο. Τρικάλων που ήταν ομάδα Α΄ Εθνικής με 5–2 και τον ισχυρό Ολυμπιακό Χαλκίδας με 5–0 και στη συνέχεια αποκλείστηκε στη φάση των 32 από τον Παναθηναϊκό στην Αθήνα. Την περίοδο 1971–72 απέκλεισε την πρωταθλήτρια Ελλάδας ΑΕΚ με 1–0 και τον ΟΦΗ στο Ηράκλειο με 4–2 στα πέναλτι και κέρδισε την πρόκριση στα ημιτελικά, όπου φιλοξενήθηκε στην Τούμπα από τον ΠΑΟΚ και αποκλείστηκε με 2–0.

Το τέλος της περιόδου 1979–80, βρήκε τον Α.Σ. Λαμία στην 18η θέση της βαθμολογίας και υποβιβάστηκε στην Εθνική ερασιτεχνική κατηγορία, τρίτη τη τάξει εθνική κατηγορία. Στην Εθνική ερασιτεχνική κατηγορία αγωνίστηκε για 2 χρονιές (1980–81 και 1981–82) και την τελευταία διεκδίκησε την επάνοδο στην Β΄ Εθνική τερματίζοντας στην 3η θέση, ωστόσο κέρδισε τη συμμετοχή της στο νεοσύστατο πρωτάθλημα της Γ΄ Εθνικής κατηγορίας. Στην Γ΄ Εθνική αγωνίστηκε μέχρι και την περίοδο 1987–88, όπου αν και τερμάτισε στη 9η θέση υποβιβάστηκε έπειτα από την αναδιάρθρωση. Την αγωνιστική περίοδο 1984–85 διέγραψε μια επίσης λαμπρή παρουσία στο κύπελλο Ελλάδος, όπου αρχικά απέκλεισε την πανίσχυρη ΑΕΚ με 1–0 και στη συνέχεια την Α.Γ.Σ.Κ. Καστοριά που ήταν ομάδα Β΄ Εθνικής, νικώντας την με 4–2 στη Λαμία και χάνοντας με 1–0 στη ρεβάνς στην Καστοριά, για να αποκλειστεί στη φάση των 16 από τον ΠΑΟΚ. Την περίοδο 1985–86 απέκλεισε τον Απόλλων Καλαμαριάς που ήταν ομάδα Α΄ Εθνικής με 1–0 και στη συνέχεια αντιμετώπισε στη φάση των 32 τον Ολυμπιακό Πειραιώς, όπου αρχικά φιλοξενήθηκε στο ΟΑΚΑ και παρότι προηγήθηκε στο σκορ τελικά ηττήθηκε με 2–1 αγωνιζόμενη με 10 παίκτες για να ηττηθεί με δυσκολία και στη ρεβάνς στη Λαμία με 0–1. 

Την περίοδο 1989–90, ο Α.Σ. Λαμία κατέκτησε το πρωτάθλημα στην Δ΄ Εθνική και την επάνοδο στην Γ΄ Εθνική. Την επόμενη περίοδο 1990–91, ισοβάθμησε με τη Νίκη Βόλου και οδηγήθηκαν σε αγώνα μπαράζ για την παραμονή ο οποίος διεξήχθη στο Στάδιο Καρδίτσας και βρήκε κερδισμένη την ομάδα του Βόλου με 3–1 στα πέναλτι καθώς κανονική διάρκεια και παράταση λήξαν 0–0, με τον Α.Σ. Λαμία να υποβιβάζεται εκ νέου στην Δ΄ Εθνική. Την περίοδο 1993–94 κατέκτησε για δεύτερη φορά το πρωτάθλημα της Δ΄ Εθνικής και επέστρεψε στην Γ΄ Εθνική, όπου αγωνίστηκε από τη σεζόν 1994–95 μέχρι και τη σεζόν 1996–97. Την περίοδο 1994–95 διέγραψε μια ακόμη αξιόλογη πορεία στο Κύπελλο Ελλάδας, όπου αρχικά προκρίθηκε από τη φάση ομίλων συμμετέχοντας στον όμιλο ως μοναδική ομάδα Γ΄ Εθνικής με αντιπάλους τους Ηρακλή, Απόλλων Καλαμαριάς, Πανηλειακό και Καλαμάτα και ακολούθως απέκλεισε την Α.Ε. Τυρνάβου για να αποκλειστεί στη φάση των 16 από τον Α.Ο. Καβάλα, ομάδα Α΄ Εθνικής.

Ο Α.Σ. Λαμία τη σεζόν 1996–97 υποβιβάστηκε για τρίτη φορά στην Δ΄ Εθνική και τη σεζόν 1999–00 αναδείχθηκε πρωταθλητής του 3ου ομίλου Δ΄ Εθνικής και επανήλθε στην τρίτη εθνική κατηγορία. Ωστόσο την περίοδο 2000–01 υποβιβάστηκε ξανά στην Δ΄ Εθνική για να κατακτήσει την περίοδο 2003–04 το πρωτάθλημα και την άνοδο στην Γ΄ Εθνική, όπου αγωνίστηκε μέχρι και τη σεζόν 2008–09 όποτε και υποβιβάστηκε. Τη σεζόν 2006–07 πλησίασε την πολυπόθητη επάνοδο στην Β΄ Εθνική, τερματίζοντας στην 4η θέση της βαθμολογίας. Την περίοδο 2008–09 απέκλεισε κατά σειρά τον Αιολικό με 0–1 στη Μυτιλήνη, την Καλαμάτα με 2–1 που ήταν ομάδα Β΄ Εθνικής και έφτασε μέχρι τη φάση των 32 του Κυπέλλου Ελλάδας, όπου και αποκλείστηκε από τον Πανσερραϊκό, ομάδα Α΄ Εθνικής. Την περίοδο 2009–10 αγωνίστηκε στην Δ΄ Εθνική στο πρωτάθλημα της οποίας την περίοδο 2010–11 δεν δήλωσε συμμετοχή και υποβιβάστηκε απευθείας στην Α1 Ε.Π.Σ. Φθιώτιδας, όπου και αγωνίστηκε την περίοδο 2011–12. 

### Π.Α.Σ. Λαμία 1964 (2012–Σήμερα)

Το καλοκαίρι του 2012 ο Α.Σ. Λαμία συγχωνεύτηκε με τον Π.Σ. Αγρότη Λιανοκλαδίου, που εκείνη την περίοδο ήταν στην Δ΄ Εθνική, αντικαθιστώντας τον στην κατηγορία και μετονομάστηκε σε «**Ποδοσφαιρικός Αθλητικός Σύλλογος Λαμία 1964**». Την περίοδο 2012–13 αναδείχθηκε πρωταθλήτρια στον 4ο όμιλο της Δ΄ Εθνικής και την αμέσως επόμενη (2013–14) αναδείχθηκε πρωταθλήτρια στον 3ο όμιλο της Γ΄ Εθνικής και εξασφάλισε την άνοδο στην δεύτερη εθνική κατηγορία, μετά από 34 χρόνια απουσίας από αυτήν. Την αγωνιστική περίοδο 2016–17 τερμάτισε στη 2η θέση και ως δευτεραθλήτρια κέρδισε για πρώτη φορά στην ιστορία της την άνοδο στην ανώτερη κατηγορία του ελληνικού ποδοσφαίρου, τη Σούπερ Λιγκ. 

Κατά την παρθενική παρουσία της στην πρώτη εθνική κατηγορία, την περίοδο 2017–18, σημείωσε 6 νίκες, 12 ισοπαλίες και 12 ήττες και 30 βαθμούς και κατέκτησε επάξια την παραμονή της, ενώ έχοντας αποκλείσει τον Παναθηναϊκό στην 3η φάση έφτασε μέχρι και τα προημιτελικά του Κυπέλλου Ελλάδας. Την αμέσως επόμενη περίοδο (2018–19) η ομάδα, σαφώς βελτιωμένη, είχε ακόμη καλύτερη επίδοση και κατέλαβε την 7η θέση του πρωταθλήματος, τερματίζοντας υψηλότερα από όλες τις υπόλοιπες *επαρχιακές* ομάδες. Επίσης, κατέγραψε μία εξαιρετική πορεία στο Κύπελλο Ελλάδας της περιόδου 2018–19, όπου έφτασε μέχρι τα ημιτελικά για δεύτερη φορά στην ιστορία της, αποκλείοντας σε αγώνες νοκ-άουτ τον Παναθηναϊκό και τον Ολυμπιακό Πειραιώς.

Τις επόμενες δύο χρονιές ξεκίνησε ως ένα από τα φαβορί για υποβιβασμό, αλλά διέψευσε τα προγνωστικά και τερμάτισε στην 10η θέση τόσο τη σεζόν 2019-20 όσο και τη σεζόν 2020-21. Την αγωνιστική περίοδο 2021-22 έφτασε στα ημιτελικά του Κυπέλλου για τρίτη φορά στην ιστορία της, αποκλείοντας σε αγώνες νοκ-άουτ την Ηλιούπολη, τον Ιωνικό και τον Άρη. Μάλιστα η πρόκριση επί των «κίτρινων» ήταν εντυπωσιακή, αφού χρειάστηκε απόκρουση πέναλτι του γκολκίπερ Σαράνοφ στις καθυστερήσεις της παράτασης για να κρατήσει τη νίκη με 1-0 και να πάρει το εισιτήριο για τους «4» του θεσμού.

Διαχρονική αγωνιστική πορεία
----------------------------

| Περίοδος | Κατηγορία |
| --- | --- |
| 1964–65 | Β΄ Εθνική κατηγορία |
| 1965–66 | Β΄ Εθνική κατηγορία |
| 1966–67 | Β΄ Εθνική κατηγορία |
| 1967–68 | Β΄ Εθνική κατηγορία |
| 1968–69 | Β΄ Εθνική κατηγορία |
| 1969–70 | Β΄ Εθνική κατηγορία |
| 1970–71 | Β΄ Εθνική κατηγορία |
| 1971–72 | Β΄ Εθνική κατηγορία |
| 1972–73 | Α΄ ΕΠΣ Φθιωτιδοφωκίδας |
| 1973–74 | Β΄ Εθνική κατηγορία |
| 1974–75 | Β΄ Εθνική κατηγορία |
| 1975–76 | Β΄ Εθνική κατηγορία |
| 1976–77 | Β΄ Εθνική κατηγορία |
| 1977–78 | Β΄ Εθνική κατηγορία |
| 1978–79 | Β΄ Εθνική κατηγορία |
| 1979–80 | Β΄ Εθνική κατηγορία |
| 1980–81 | Εθνική ερασ. κατηγορία |
| 1981–82 | Εθνική ερασ. κατηγορία |
| 1982–83 | Γ΄ Εθνική κατηγορία |
| 1983–84 | Γ΄ Εθνική κατηγορία |
| 1984–85 | Γ΄ Εθνική κατηγορία |
| 1985–86 | Γ΄ Εθνική κατηγορία |
| 1986–87 | Γ΄ Εθνική κατηγορία |
| 1987–88 | Γ΄ Εθνική κατηγορία |
| 1988–89 | Δ΄ Εθνική κατηγορία |
| 1989–90 | Δ΄ Εθνική κατηγορία |
| 1990–91 | Γ΄ Εθνική κατηγορία |
| 1991–92 | Δ΄ Εθνική κατηγορία |
| 1992–93 | Δ΄ Εθνική κατηγορία |
| 1993–94 | Δ΄ Εθνική κατηγορία |
| 1994–95 | Γ΄ Εθνική κατηγορία |
| 1995–96 | Γ΄ Εθνική κατηγορία |
| 1999–97 | Γ΄ Εθνική κατηγορία |
| 1997–98 | Δ΄ Εθνική κατηγορία |
| 1998–99 | Δ΄ Εθνική κατηγορία |
| 1999–00 | Δ΄ Εθνική κατηγορία |
| 2000–01 | Γ΄ Εθνική κατηγορία |
| 2001–02 | Δ΄ Εθνική κατηγορία |
| 2002–03 | Δ΄ Εθνική κατηγορία |
| 2003–04 | Δ' Εθνική κατηγορία |
| 2004–05 | Γ΄ Εθνική κατηγορία |
| 2005–06 | Γ΄ Εθνική κατηγορία |
| 2006–07 | Γ΄ Εθνική κατηγορία |
| 2007–08 | Γ΄ Εθνική κατηγορία |
| 2008–09 | Γ΄ Εθνική κατηγορία |
| 2009–10 | Δ΄ Εθνική κατηγορία |
| 2010–11 | Δ΄ Εθνική κατηγορία |
| 2011–12 | Α1΄ ΕΠΣ Φθιώτιδας |
| 2012–13 | Δ΄ Εθνική κατηγορία |
| 2013–14 | Γ΄ Εθνική κατηγορία |
| 2014–15 | Football League |
| 2015–16 | Football League |
| 2016–17 | Football League |
| 2017–18 | Super League |
| 2018–19 | Super League |
| 2019–20 | Super League 1 |
| 2020–21 | Super League 1 |
| 2021–22 | Super League 1 |
| 2022–23 | Super League 1 |
| 2023–24 | Super League 1 |

Σύνολα συμμετοχών| Κατηγορία | Συμμετοχές |
| --- | --- |
| A΄ Εθνική Κατηγορία | 7 |
| Β΄ Εθνική Κατηγορία | 18 |
| Γ΄ Εθνική Κατηγορία | 19 |
| Δ΄ Εθνική Κατηγορία | 14 |
| Α΄ Κατηγορία Ε.Π.Σ. Φθιώτιδας | 2 |

Τίτλοι – Διακρίσεις
-------------------

### Τίτλοι

* Πρωτάθλημα Γ΄ Εθνικής (1):
	+ 2013–14
* Πρωτάθλημα Δ΄ Εθνικής (5):
	+ 1989–90, 1993–94, 1999–00, 2003–04, 2012–13
* Πρωτάθλημα Α΄ Ε.Π.Σ. Φθιωτιδοφωκίδας (1):
	+ 1972–73
* Κύπελλο Ε.Π.Σ. Φθιώτιδας (9):
	+ 1972–73, 1981–82, 1988–89, 1989–90, 1993–94, 1998–99, 1999–00, 2002–03, 2012–13

### Διακρίσεις

* Κύπελλο Ελλάδας (Ημιτελικά): 1971–72, 2018–19, 2021–22, 2022–23
* Πρωτάθλημα Ελλάδας (7η Θέση): 2018–19
* Β΄ Εθνική Κατηγορία (2η Θέση & Άνοδος): 2016–17
* Κύπελλο Ε.Π.Σ. Φθιώτιδας (Φιναλίστ): 1991–92, 2009–10

Γήπεδο
------

Έδρα του Π.Α.Σ Λαμία 1964 είναι το Δ.Α.Κ. Λαμίας, που έχει χωρητικότητα 5.500 θέσεις. 

Το ρεκόρ προσέλευσης κρατάει από το 1968, όταν σε έναν αγώνα της Λαμίας με τα Τρίκαλα βρέθηκαν πάνω από 11.000 φίλαθλοι. 

Το γήπεδο χτίστηκε τη δεκαετία του 1950 και το 2004, 2008, 2017 ανακατασκευάστηκε. Την αγωνιστική περίοδο 2003–04 λόγω της ανακατασκευής του, η Λαμία χρησιμοποίησε ως έδρα της, το Γήπεδο της Ροδίτσας, κοντά στην πόλη, όπου στους εορτασμούς για την άνοδο στη Γ΄ Εθνική παραβρέθηκαν 6.000 φίλοι της ομάδας. Από το 2020 το Στάδιο Λαμίας φέρει επιπροσθέτως την ονομασία «Αθανάσιος Διάκος» προς τιμήν του Ρουμελιώτη εθνικού ήρωα που θανατώθηκε μαρτυρικά από τους Τούρκους στην Λαμία, στις 24 Απριλίου του 1824, μια ημέρα μετά τη φημισμένη μάχη της Αλαμάνας στην οποία ηγήθηκε.

Έμβλημα
-------

* 1964-19771964-1977
* 1978-19821978-1982
* 1983-19841983-1984
* 1984-19861984-1986
* 1995-19971995-1997
* 1997-20001997-2000
* 2000-20012000-2001
* 2001-20042001-2004
* 2004-20052004-2005
* 2005-20062005-2006
* 2006-20082006-2008
* 20082008
* 2009-20122009-2012
* 2012-20142012-2014
* 2014–20162014–2016
* 2016–Σήμερα2016–Σήμερα

Κυρίαρχο στοιχείο στο παλαιότερο έμβλημα του συλλόγου αποτελεί το γράμμα λάμδα (Λ), το οποίο είχε αναφορές στο αρχικό γράμμα της πόλης, καθώς και στις ασπίδες των Σπαρτιατών κατά τη μάχη των Θερμοπυλών το 480 π.Χ. Κατά καιρούς άλλαζε το έμβλημα του συλλόγου, ενώ 2 χρόνια μετά τη δημιουργία του Π.Α.Σ. ΛΑΜΙΑ 1964 παρουσιάστηκε ένα νέο έμβλημα με την προσθήκη της μορφής του Αθανάσιου Διάκου. Το 2016 πραγματοποιήθηκε μικρή τροποποίηση του η οποία ισχύει έως σήμερα.

Φίλαθλοι
--------

Ο Π.Α.Σ. είναι ιδιαίτερα δημοφιλής στη Φθιώτιδας, καθώς είναι ο κύριος εκπρόσωπος του νόμου στα επαγγελματικά πρωταθλήματα. Επίσης, έχει αρκετούς φιλάθλους και στους γειτονικούς νομούς, όπως της Ευρυτανίας και της Φωκίδας. Η επίσημη θύρα των οργανωμένων φιλάθλων είναι η Θύρα 3. Γνωστοί σύνδεσμοι και σύλλογοι είναι οι Fadomades (Φαντομάδες), ο Σύλλογος Φιλάθλων Λαμίας (Λέσχη Φίλων ΠΑΣ ΛΑΜΙΑ), οι Blue Roumels Athens Club και το Blue Club-Σύλλογος Φιλάθλων Λαμίας με ημερομηνία ιδρύσεως το 2019.

Τρέχουσα σύνθεση
----------------

*Τελευταία ενημέρωση: 23 Αυγούστου 2023*

Σημείωση: Οι σημαίες αφορούν την εθνική ομάδα, σύμφωνα με τους κανόνες επιλεξιμότητας της FIFA. Οι παίκτες μπορεί να κατέχουν περισσότερες ιθαγένειες εκτός FIFA.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| No. | Έθνος | Θέση | Παίκτης |
| --- | --- | --- | --- |
| 0 |  | Ε | Κοσμάς Τσιλιανίδης |
| 1 |  | Τ | Γκέργκελι Νάγκι |
| 2 |  | Α | Σταύρος Βασιλαντωνόπουλος |
| 3 |  | Α | Γιώργος Σαραμαντάς |
| 5 |  | Α | Άνταμ Τζανετόπουλος *(αρχηγός)* |
| 6 |  | Μ | Φάνης Τζανδάρης |
| 7 |  | Μ | Κρίστοφερ Νούνιες |
| 8 |  | Ε | Άλεξ Μουλά |
| 9 |  | Ε | Σάμουελ Λόνγκο |
| 10 |  | Ε | Καρλίτος |
| 11 |  | Μ | Ρούμπεν Μαρτίνεθ |
| 14 |  | Μ | Βίκιντας Σλίβκα |
| 15 |  | A | Νταβίντ Σιμόν |
| 17 |  | Τ | Βασίλης Χατζηεμμανουήλ |
| 18 |  | Ε | Ζόραν Τόσιτς |
| 19 |  | Ε | Φολσάρντ Μάλτσι |
| 20 |  | Α | Κυριάκος Παπαδόπουλος |

 | 

| No. | Έθνος | Θέση | Παίκτης |
| --- | --- | --- | --- |
| 21 |  | Μ | Ομάρ Σαντάνα |
| 22 |  | Α | Αλιαξάντρ Παούλαβετς |
| 23 |  | Ε | Σωτήρης Τσιλούλης |
| 26 |  | Ε | Τόσιο Λάκε |
| 27 |  | Μ | Κέιλεμπ Στάνκο |
| 28 |  | Α | Κωνσταντίνος Λαμπρόπουλος |
| 29 |  | Ε | Ματίας Ακούνια |
| 30 |  | Ε | Βασίλης Κοντονίκος |
| 33 |  | Α | Γιώργος Κορνέζος |
| 45 |  | Μ | Νίκος Τσούκαλος |
| 55 |  | Τ | Αλεξέϊ Κοσέλεφ |
| 60 |  | Μ | Ντάνιελ Αντέτζο |
| 61 |  | Ε | Πέτρος Γιακουμάκης |
| 62 |  | Ε | Τόμας ντε Βισέντι |
| 63 |  | Μ | Στέφαν Ασκόφσκι |
| 77 |  | Ε | Αλέξανδρος Τερεζίου |
| 94 |  | Α | Γιώργος Γιαννούτσος |
| 99 |  | Τ | Νίκος Τρόπουλος |

 |

Παραπομπές
----------

1. 1 2  «Εγγεγραμμένα σωματεία | Ηλεκτρονικό Μητρώο Αθλητικών Σωματείων με Ειδική Αθλητική Αναγνώριση». *somateia2023.gga.gov.gr*. Ανακτήθηκε στις 15 Απριλίου 2024.
2. ↑  «ΓΕΜΗ :: Υπηρεσίες Δημοσιότητας». *publicity.businessportal.gr*. Ανακτήθηκε στις 9 Ιουλίου 2023.
3. ↑  «Lamia report».
4. ↑  «Συγχώνευση Αγρότη Λιανοκλαδίου - Α.Σ. Λαμίας». *old.evrytanika.gr*. Ανακτήθηκε στις 10 Ιουνίου 2023.
5. ↑  «Κύπελλο Ελλάδας: ΕΠΙΚΗ πρόκριση για την Λαμία, έριξε στο καναβάτσο τον Άρη! (video)». *agones.gr*. Ανακτήθηκε στις 10 Φεβρουαρίου 2022.
6. ↑  Lamiaole.gr. «Η «παρεξηγημένη» χαμένη ευκαιρία και το ρεκόρ προσέλευσης! | LamiaOle». Ανακτήθηκε στις 3 Σεπτεμβρίου 2020.
7. ↑  Lamiaole.gr. «Τι συμβολίζει το σήμα της Λαμίας; | LamiaOle». Ανακτήθηκε στις 3 Σεπτεμβρίου 2020.
8. ↑  Έτοιμη η "ΠΑΕ ΠΑΣ ΛΑΜΙΑ 1964" για την πρόκληση της Football League - Δείτε φώτο από την παρουσίαση της ομάδας lamiareport.gr
9. ↑  Επίσημος ιστότοπος super league

Πηγές
-----

* Δημητρίου Θ. Νάτσιου, *Ιστορία του Λαμιακού ποδοσφαίρου (1912-1999)*, Λαμία, 2000

Εξωτερικοί σύνδεσμοι
--------------------

* Λαμία Π.Α.Ε. – Επίσημος ιστότοπος
* Π.Α.Σ. Λαμία 1964 – Επίσημος ιστότοπος του αθλητικού συλλόγου
* Τρέχοντα αποτελέσματα αγώνων Λαμίας

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Π.Α.Σ. Λαμία 1964** |


|  |  |
| --- | --- |
| 

|  |
| --- |
| * Πύλη:Αθλητισμός
* Πύλη:Ποδόσφαιρο
* Πύλη:Ελλάδα
 |

 |

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Ομάδες Super League 1 Ελλάδας |
| --- |
|  |
| Τρέχουσα περίοδος 2023–24 | 
* ΑΕΚ
* Άρης
* Αστέρας Τρίπολης
* Ατρόμητος
* Βόλος
* Κηφισιά
* Λαμία
* Ολυμπιακός
* ΟΦΗ
* Παναθηναϊκός
* Παναιτωλικός
* Πανσερραϊκός
* ΠΑΟΚ
* ΠΑΣ Γιάννινα
 |
|  |
| Πρώην1 | 
* Ακράτητος
* Απόλλων Καλαμαριάς
* Απόλλων Σμύρνης
* Αθηναϊκός
* Ατρόμητος Πειραιώς
* Αιγάλεω
* Βέροια
* Βύζας Μεγάρων
* Διαγόρας Ρόδου
* Δόξα Δράμας
* Εδεσσαϊκός
* Εργοτέλης
* Εθνικός Αστέρας
* Εθνικός Πειραιώς
* Ηρακλής
* Θερμαϊκός
* Θρασύβουλος
* Ιωνικός
* Καβάλα
* Καλαμάτα
* Καλλιθέα
* Καλλονή
* Κέρκυρα
* Καστοριά
* Κέρκυρα
* Κόρινθος
* Λάρισα
* Λεβαδειακός
* Μακεδονικός
* Μέγας Αλέξανδρος Κατερίνης
* Νάουσα
* Νίκαια
* Νίκη Βόλου
* Ξάνθη
* Ολυμπιακός Βόλου
* Ολυμπιακός Χαλκίδας
* Παγκορινθιακός
* Παναχαϊκή
* Παναιγιάλειος
* Πανελευσινιακός
* Πανηλειακός
* Πανιώνιος
* Πανθρακικός
* Πιερικός
* Πλατανιάς
* Προοδευτική
* Ρόδος
* Τρίκαλα
* Φωστήρας
* Χαλκηδόνα
* Χαλκίδα
 |
|  |
| Πρώην (Κυπριακές) | 
* ΑΕ Λεμεσού
* ΑΠΟΕΛ
* ΕΠΑ Λάρνακας
* Ολυμπιακός Λευκωσίας
* Ομόνοια
 |
|  |
| Πριν την καθιέρωση της Α΄ Εθνικής2 | 
* ΑΕ Καβάλας
* Άρης Πειραιώς
* Ασπίδα Ξάνθης
* Αστέρας Αθηνών
* Γουδί
* Ηρακλής Σερρών
* Μέγας Αλέξανδρος Θεσσαλονίκης
* Ολυμπιακός Λουτρακίου
* Ορφέας Ξάνθης
* Παναργειακός
* Πειραϊκός Σύνδεσμος
* Φίλιπποι Καβάλας
 |
|  |
| 
1Συμμετοχή στην Α΄ Εθνική Κατηγορία ή Super League 1 από την καθιέρωσή της την περίοδο 1959–1960

2Συμμετοχή μόνο σε τελικές φάσεις του Πανελληνίου Πρωταθλήματος, ή τα πρωταθλήματα Σ.Ε.Γ.Α.Σ. πριν την περίοδο 1959–1960 |

 |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Ομάδες Γ΄ Εθνικής Κατηγορίας Ποδοσφαίρου Γυναικών 2021–2022 |
| --- |
|  |
| 1ος Όμιλος | 
* Αναγέννηση Αλεξανδρούπολης
* Εθνικός Αλεξανδρούπολης
* Καβάλα '86
* Μέντεκας Καλαμαριάς
* Ποντιακός Αλεξανδρούπολης
* Σουφλί 2018
 |  |
|  |
| 2ος Όμιλος | 
* Αμαζόνες Θεσπρωτίας
* Απειρωτάν Ανατολής
* Βέροια
* Κεραυνός Θεσπρωτικού
* Κέρκυρα 1996
* Κοίλων Κοζάνης
 |
|  |
| 3ος Όμιλος | 
* Βόλος
* Κούκος Πιερίας
* Λαμία 1964
* Λέοντας Τυρνάβου
* Νηρηίδες Φθίας
* Πιερίδες Μούσες
* Τρίκαλα
 |
|  |
| 4ος Όμιλος | 
* Άρης Τρίπολης
* Δόξα Πηγαδακίων (Β')
* Καλάβρυτα
* Λύκαινες Αιγιαλείας
* Πατίστα
* Τροιζηνία
 |
|  |
| 5ος Όμιλος | 
* Α.Ε.Κ.
* Αθηνά Άγιος Θωμάς
* Ακράτητος Άνω Λιοσίων
* Γυναίκες Περιστερίου
* Λήμνος
 |
|  |
| 6ος Όμιλος | 
* Αιολικός Μυτιλήνης
* Λέσβος
* Μελίσσια
* Παιανιακός
* Παναθηναϊκός
 |
|  |
| 7ος Όμιλος | 
* Απολλωνίδες Ερέτριας
* Αστέρας Χαλκίδας
* Θρίαμβος Χαϊδαρίου
* Μύκονος
* Φοίνικας Καλλιθέας
* Φωστήρας Καισαριανής
 |
|  |
| 8ος Όμιλος | 
* Εθνικός Πειραιώς
* Νέες Εργοτέλη
* Ζωή
* Στίλβη Χανίων
* Χάλης Βαρυπέτρου
 |

 |